laion/Wikipedia-Exotic huggingface dataset:
Kenan Karaman

Kenan Karaman (sündinud 5. märtsil 1994 Stuttgardis) on Türgi jalgpallur, kes mängib ründajana Saksamaa kõrgliigaklubis Schalke 04 ja Türgi jalgpallikoondises. Ta on sündinud Saksamaal ja on seal mänginud suurema osa klubikarjäärist. 2009. aastal liitus ta TSG 1899 Hoffenheimiga, mille põhimeeskonnas debüteeris ta Saksamaa kõrgliigas 2014. aasta märtsis. Aastatel 2014–2018 mängis ta Hannover 96-s. Esimese värava lõi ta Saksamaa kõrgliigas 23. septembril 2015 Hannover 96 meeskonnas mängides VfB Stuttgarti vastu. Aastatel 2018–2021 mängis Fortuna Düsseldorfis. 2021. aastal liitus ta Türgi kõrgliigaklubiga Beşiktaş. 2022. aasta septembris naasis ta Saksamaale ning sõlmis kolmeaastase lepingu Schalkega. Türgi jalgpallikoondises tegi Karaman debüüdi 9. novembril 2017 sõprusmängus Rumeenia vastu. Koondisekarjääri esimese värava lõi ta 30. mail 2019 sõprusmängus Kreeka vastu. Ta kuulus Türgi koondisse 2021. aasta Euroopa meistrivõistlustel. "Kenan Karaman joins Schalke 04". Schalke 04. 1. september 2022.
Õilme

Õilme on eesti naisenimi. 2021. aasta seisuga oli Õilme Eestis esinemissageduselt 488. naisenimi. 1. jaanuari 2021 seisuga oli Eestis eesnimi Õilme 227 naisel. Õilme oli keskmiselt 75 aasta vanune (mediaanvanus oli 75). Kõige populaarsem oli eesnimi Õilme üle 85-aastaste vanuserühmas, kus neid oli 10 000 elaniku kohta 15,71. Nime Õilme nimepäev on 13. mai. Õilme Kaseorg Õilme Kukk Õilme Torv Õilme Võro ... https://www.stat.ee/nimed/Õilme (vaadatud 10.06.2021) Õilme statistikaameti andmebaasis
Kõrgem Atestatsioonikomisjon

Kõrgem Atestatsioonikomisjon (vene keeles Высшая аттестационная комиссия; akronüüm VAK) on teadlaste ja õppejõudude riikliku atesteerimisega tegelev ning teaduskraade ja -kutseid kinnitav riigiorgan Venemaa Föderatsioonis ja mitmes endises liiduvabariigis (Armeenias, Aserbaidžaanis, Kõrgõzstanis, Moldovas ja Valgevenes). Varem eksisteeris VAK ka Nõukogude Liidus (1932–1991).
Saare (Tartu)

Saare (vene keeles: Želatšek) on küla Tartu maakonnas Tartu vallas. Enne Eesti omavalitsuste haldusreformi 2017. aastal kuulus küla Piirissaare valda. Küla asub Piirissaare lõunarannikul. Põhja poole jäävad Piiri ja Tooni küla. Tsaariajal kuulus küla Peterburi kubermangu Oudova maakonda. 1863. aastal ehitati Saare külla vanausuliste puust palvemaja, kuhu mahtus 400 inimest. 1913. aastal oli külas 56 majapidamist. 2000. aasta rahvaloenduse järgi elas külas 34 inimest. 2011. aasta rahvaloenduse järgi elas Saare külas 11 inimest. Külas tegutses kuni 2016. aasta põlenguni Piirissaare vanausuliste palvemaja. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 6.08.2022. Piirissaare ajaloost. Ajalehes Peipsi Rannik, 6/2012. Lk 4
Teaduste doktor

Teaduste doktor, ka VAKi doktor (vene- ja ukraina keeles доктор наук; bulgaaria keeles доктор на науките) on teaduste kandidaadist kõrgem teaduskraad mitmes riigis (näiteks Venemaa Föderatsioonis, Ukrainas ja Bulgaarias). Varem oli teadusdoktori kraad kasutusel Nõukogude Liidus (1934–1991) ja mitmes idablokki kuulunud Euroopa riigis. Teaduste doktori kraad antakse kandidaadikraadi omavale teadlasele, kes kaitseb edukalt doktoriväitekirja. Teaduskraadi kinnitab Venemaal (varem Nõukogude Liidus) Kõrgem Atestatsioonikomisjon. Doktorikraade nimetatakse vastavalt erialale. ajaloodoktor arhitektuuridoktor bioloogiadoktor farmaatsiadoktor filoloogiadoktor filosoofiadoktor füüsika-matemaatikadoktor geoloogia-mineraloogiadoktor (Ukrainas geoloogiadoktor) geograafiadoktor keemiadoktor kehalise kasvatuse ja sporditeaduste doktor (ainult Ukrainas) kommunikatsiooniteaduste doktor (ainult Ukrainas) kulturoloogiadoktor kunstiteaduste doktor majandusdoktor meditsiinidoktor pedagoogikadoktor poliitikateaduste doktor psühholoogiadoktor põllumajandusteaduste doktor riigijuhtimisteaduste doktor (ainult Ukrainas) sotsioloogiadoktor sõjateaduste doktor tehnikadoktor teoloogiadoktor (Venemaal 2015. aastast) veterinaariadoktor õigusteaduste doktor Nõukogude Liidus võeti teaduskraadid kasutusele jaanuaris 1934. Doktoritöö nõuete hulgas figureerisid piisav maht (sageli 300–700 lk) ja tase, piisav hulk avaldatud teadusartikleid, vähemalt ühe teadusmonograafia olemasolu, õppevahendite loomine, ühiskondliku kasuliku töö head näitajad, aktiivne osalemine teaduse ja hariduse propagandas, avalikud loengud jms. 1940. aastatel eksisteeris Nõukogude Liidus sõjamereteadlastele eraldi teaduskraad – sõjamereteaduste doktor. Selle teaduskraadi sai näiteks 1946. aastal Ivan Issakov. Lääneriikides teaduste doktori kraadile üldjuhul analoogi ei ole, sest filosoofiadoktori kraad (PhD) vastab ligikaudu teaduste kandidaadi kraadiga. Küll on aga see tasemelt võrreldav Saksamaal habilitatsiooni sooritanutele antava doctor habilitatus'e kraadiga. Teaduste kandidaat Talis Bachmann. "Teaduspraktika tahud ja toed. Tartu Ülikooli Kirjastus, 2004. Lk 27
Şenol Güneş

Şenol Güneş (sündinud 1. juunil 1952 Trabzonis) on Türgi jalgpallitreener ja endine jalgpallur. Jalgpallurina oli ta väravavaht. Mängijakarjääri jooksul mängis ta kahes klubis: aastatel 1970–1972 Sebat Gençlikis ja 1972–1987 Trabzonsporis. Trabzonsporiga tuli ta kuus korda Türgi meistriks. Türgi jalgpallikoondises mängis aastatel 1975–1987 kokku 31 kohtumises. Treenerikarjääri alustas ta 1980. aastate lõpul. Ta on olnud mitme Türgi klubi peatreener, sh Trabzonspori (1993–1997, 2005 ja 2009–2013) ja Beşiktaşe (2015–2019). Beşiktaşiga tuli ta hooaegadel 2015–16 ja 2016–17 Türgi meistriks. Lisaks oli ta aastatel 2007–2009 Lõuna-Korea klubi FC Seouli peatreener. Türgi jalgpallikoondise peatreener oli Güneş esmakordselt aastatel 2000–2004. 2002. aasta maailmameistrivõistlustel saavutas ta Türgi koondisega kolmanda koha. 2002. aastal valiti Güneş UEFA aasta peatreeneriks. Poolfinaali jõudis ta Türgi koondisega ka 2003. aasta FIFA konföderatsioonide karikaturniiril. Uuesti sai Güneş Türgi koondise peatreeneriks 2019. aasta juunis. Trabzonspori jalgpalliklubi kodustaadion on nimetatud tema järgi.
Webley revolver

Webley revolver (ka Webley Top-Break Revolver või Webley Self-Extracting Revolver) on Suurbritannia revolver. Selle paljud versioonid olid aastatel 1887–1970 Suurbritannia, Briti impeeriumi ja Rahvaste Ühenduse relvajõudude standardsed teenistusrevolvrid. Webley on lahtimurtav revolver: relva lahtimurdmine käivitab väljuti, mille abil väljuvad padrunid trummsalvest. Webley Mk I võeti kasutusse aastal 1887, Mark IV sai tuntuks aastatel 1899–1902 teises buuri sõjas. Tõenäoliselt tuntuim Webley revolveritest on Mk VI, mis võeti kasutusse aastal 1915, esimese maailmasõja ajal. Revolver kasutab padrunit .455 Webley, mis teeb sellest ühe ajaloo võimsaima murtava revolvri. .455 kaliibriga Webley mudelid enam teenistuses ei ole, küll aga kasutatakse endiselt erinevates riikides Webley revolvreid padruniga .38 S&W. Briti impeerium Filipiinid Hongkong  Iirimaa  Iisrael  India  Kanada  Luksemburg  Malaisia  Myanmar  Pakistan Rodeesia  Sierra Leone  Singapur  Tansaania  Tuneesia  Šveits "Historic firearm of the month", July 1999, Cruffler.com. Retrieved on 2. detsember 2012 Bishop, Chris (1998). Guns in Combat. Chartwell Books, Inc. ISBN 0-7858-0844-2. "Weapons of the Police and Auxiliary Forces in Malaya". Maung, Aung Myoe (2009). Building the Tatmadaw: Myanmar Armed Forces Since 1948. ISBN 978-981-230-848-1. P.P.K. Walther. Rhodesia's Hangover: An African Dilemma. Lk 49. "World Infantry Weapons: Sierra Leone". 2013. Originaali arhiivikoopia seisuga 24. november 2016. "Google Sites". sites.google.com. Originaali arhiivikoopia seisuga 24. november 2016. Vaadatud 10. juunil 2021. The Weapons Collection: Pistols Revolver, REME Museum of Technology. Historical Overview of the Webley Mk 4 Revolver from American Rifleman (1947) E.B. 962 – Identification List for Pistol, Revolver, Webley, .38-inch, Mark 4[alaline kõdulink] Webley revolver Model VI internal mechanism (technical drawing)
Saare

Saare on mitme Eesti koha nimi: Saare, küla Lääne maakonnas Lääne-Nigula vallas Saare, küla Tartu maakonnas Tartu vallas Saare, küla Tartu maakonnas Elva vallas Saare, küla Pärnu maakonnas Lääneranna vallas Kääpa, aastani 2006 Saare küla Ostrova, pandud ette nimetada Saare külaks Saare on eesti perekonnanimi. Saare on paik Sugalepa külas. Saare on bussipeatus Tallinnas. Saare järv Saare kanal Saare kauplus Saare kraav Saare kordon Saare maakond Saare mõis Saare peakraav Saare tee Saare tänav Saare vald
Bērziņi (Raiskumsi vald)

Bērziņi on küla (vasarnīcu ciems ehk suvilapiirkond) Lätis Cēsise piirkonnas Raiskumsi vallas. Küla jääb Riiast 86 km kaugusele. Aastani 2021 kuulus küla Pārgauja piirkonda. Küla asub valla lääneosas. Sellest läänes asub Ungursi järv, järve kaldal asub puhkebaas. Bērziņi jääb Gauja rahvusparki. Külas kasvav tamm ümbermõõduga 4,17 ja kõrgusega 20 m on looduskaitse all. Aastal 2017 oli külas 25, elanikku, aastal 2021 aga 33 elanikku. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS
Gundegas

Gundegas on küla (vasarnīcu ciems ehk suvilapiirkond) Lätis Cēsise piirkonnas Raiskumsi vallas. Küla jääb Riiast 90 km kaugusele. Küla asub valla lääneosas. Sellest läänes asub Ungursi järv, järve kaldal asub puhkebaas. Gundegas jääb Gauja rahvusparki. Külas asuv Gailone keskaegne kalmistu ehk Tammeküngas on muinsusmälestisena kohaliku kaitse all. Aastal 2017 oli külas 10 elanikku, aastal 2021 aga 12 elanikku. Aastani 2021 kuulus küla Pārgauja piirkonda. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS Gailonu viduslaiku kapsēta (Ozolkalniņš)
Geoloogia-mineraloogiadoktor

Geoloogia-mineraloogiadoktor (vene keeles доктор геолого-минералогических наук; bulgaaria keeles доктор по геоложки и минералогични науки) on geoteaduste valdkonnas antav teaduskraad (teaduste doktor) mitmes riigis, sealhulgas Venemaa Föderatsioonis ja Bulgaarias. Varem oli kasutusel Nõukogude Liidus (1934–1991). Iseseisvunud Ukrainas kasutati kuni 1996. aastani; seejärel mugandati geoloogiadoktoriks. Geoloogia-mineraloogiadoktori (Ukrainas geoloogiadoktori) teaduskraad antakse kandidaadikraadi omavale ja geoloogilistes distsipliinides doktoriväitekirja edukalt kaitsnud teadlasele. üldine ja regionaalgeoloogia geokeemia geotektoonika geoinformaatika hüdrogeoloogia insenerigeoloogia petroloogia paleontoloogia ja stratigraafia ookeanide ja merede geoloogia (meregeoloogia) maavarade geoloogia majandusgeoloogia mineraloogia ja kristallograafia litoloogia geofüüsika Nõukogude Liidus kaitsesid 11 eesti geoloogi edukalt geoloogiaalase doktoritöö ja said geoloogia-mineraloogiadoktori kraadi. Kõrgem Atestatsioonikomisjon väljastas neile vastava diplomi. Väitekirja kaitsmiskohaks oli kas Moskva või Leningrad. 1946 – Karl Orviku 1950 – Artur Luha 1966 – Ralf Männil 1968 – Arvo Rõõmusoks 1973 – Anto Raukas 1978 – Dimitri Kaljo 1979 – Heldur Nestor 1985 – Ivar Murdmaa, Širšovi Okeanoloogia Instituudi meregeoloog 1986 – Madis Rubel 1989 – Enn-Aavo Pirrus 1993 – Ülo Sõstra (sündinud 1940), Venemaa Teaduste Akadeemia Karjala Teaduskeskuse geoloogia instituudi geotektoonik
Pielekši

Pielekši on küla (mazciems) Lätis Cēsise piirkonnas Raiskumsi vallas. Küla asub valla idaosas Koiva jõe kaldal. Varem käis seal üle Koiva parv; tänapäeval seal jõeületuskohta pole. Ka asus seal varem kõrts. Aastani 2021 kuulus küla Pārgauja piirkonda. Pielekši jääb Gauja rahvusparki. Külas asuv Baķi keskaegne kalmistu on muinsusmälestisena regionaalse kaitse all. Aastal 2007 oli külas 30 elanikku. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS Baķu viduslaiku kapsēta
Tooni küla

Tooni on küla Tartu maakonnas Tartu vallas. Enne Eesti omavalitsuste haldusreformi 2017. aastal oli küla Piirissaare valla halduskeskus. Küla paikneb Piirissaare idarannikul. Küla vanaaegne venekeelne nimi on Тоня, Тони. Küla rajasid 1862. aastal endised Porka küla elanikud, kes olid sunnitud kodukohast lahkuma, sest järv ujutas nende asunduse üle. Tsaariajal kuulus küla Peterburi kubermangu Oudova maakonda. 1913. aastal oli külas 7 majapidamist. 2000. aasta rahvaloenduse andmeil elas Toonis 13 inimest ja 2011. aasta rahvaloenduse andmeil 11. Külas on säilinud 1933. aastal ehitatud õigeusu Peeter-Pauli kirik, mis 1964. aastast enam ei tegutse. Peeter-Pauli kirik Toonis Piirivalvekordon Toonis Maa-amet, vaadatud 21.11.2020. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 6.08.2022. Piirissaare ajaloost. Ajalehes Peipsi Rannik, 6/2012. Lk 4 "Piirissaare vald". Originaali arhiivikoopia seisuga 5. märts 2016. Vaadatud 12. novembril 2012. Piirissaare valla jäätmekava 2009-2014PDF Piirissaare 360° aeropanoraam / aerofoto
Miglači

Miglači on küla (mazciems) Lätis Cēsise piirkonnas Raiskumsi vallas. Aastani 2021 kuulus küla Pārgauja piirkonda. Küla asub valla kirdeosas. Seal on Miglači bussipeatus. Miglači jääb Gauja rahvusparki. Külas kasvav pärn ümbermõõduga 6,4 ja kõrgusega 18 m on looduskaitse all. Aastal 2007 oli külas 34 elanikku. Vietvārdu datubāze Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS
Mežvidi (Raiskumsi vald)

Mežvidi on küla (mazciems) Lätis Cēsise piirkonnas Raiskumsi vallas. Aastani 2021 kuulus küla Pārgauja piirkonda. Küla asub valla keskosas. Mežvidi jääb Gauja rahvusparki. Külas on Mežniecība bussipeatus. Latvijas īpaši aizsargājamām dabas teritorijām dabas datu pārvaldības sistēmā OZOLS Autotransporta direcija
Glödnitz

Glödnitz (sloveeni: Glodnica) on vald Austria Kärnteni liidumaa Sankt Veit an der Glani ringkonnas. Vald asub piki Gurki lisajõe Glödnitzi jõe tiheda metsaga kaetud orgu Gurktali Alpide loodeosas. Flattnitzi kuru põhjas viib Muri orgu Steiermargi liidumaal; Glödnitz külgneb ka Kärnteni liidumaa Metnitzi, Weitensfeld im Gurktali, Deutsch-Griffeni ja Albecki vallaga. Rooma tee üle Flattnitzi kuru oli olemas juba iidsetel aegadel, võib-olla ka mansio Glödnitzi piirkonnas. Glodati asulat on esmamainitud 898. aasta dokumendis. Püha Hemma von Gurki kingitud kabelit on mainitud 1043. aastal, see ehitati hiljem ümber tänapäevaseks Püha Margareta kihelkonnakirikuks. Keskajal omasid piirkonnas suuri mõisaid Gurki piiskopid, kes püstitasid ka abikiriku Flattnitzi kuru lähedale. Glödnitzi vald loodi 1850. aastal. 1920. aastatest kujundab endist põllumajanduspiirkonda üha enam turism, eriti talvel. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Kappel am Krappfeld

Kappel am Krappfeld (sloveeni: Kapela na Grobniškem polju) on linn Austria Kärnteni liidumaa Sankt Veit an der Glani ringkonnas. Seal on sündinud Maria Lassnig. Kappel asub u. 25 km Klagenfurdist kirdes. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Micheldorf

Micheldorf (sloveeni: Mihaelova vas) on vald Austria Kärnteni liidumaa Sankt Veit an der Glani ringkonnas. Asulat on esmamainitud 1074. aasta dokumendis. Valla osad on Micheldorf ja Lorenzenberg. Micheldorfis on ka Hirti küla, kus asub Hirti õlletehas. Micheldorf in Oberösterreich, Austria, aastast 2002 Villesse, Itaalia, aastast 2003 Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Balti turniir 2020

Balti turniir 2020 toimus 1. juunist kuni 10. juunini 2021. Turniiri võitis Eesti, teise koha sai Läti ja kolmanda koha Leedu. Algselt pidi turniir toimuma 2020. aasta suvel, aga koroonapandeemia tõttu lükati see aasta võrra edasi. Eesti väravate lööjad Henri Anier (1) ja Mattias Käit (2). "Jalgpalli Balti turniir peetakse juunis". sport.err.ee. 29.01.2021. Vaadatud 10.06.2021. Balti turniir 2020. Eesti Jalgpalliliit.
Fabian von Plater

Fabian von Plater gen. Broel (suri 1656) oli baltisaksa päritolu Rootsi sõjaväelane, Liivimaa maanõunik ning mitmete mõisate omanik. Platerite suguvõsast pärit Fabian von Plater sündis Johann von Plateri ja Barbara von Ungerni pojana. 19. septembril 1625 kinnitati talle isapoolsed pärusmõisad Laatre (Fölk), Tõlliste (Teilitz), Uniküla (Unniküll) ja Kiuma (Kioma) mõisad. 1634. aastal oli kuningas Gustav II Adolfi matustel üks kirstukandjatest. 4. juulil 1643 välja antud kuningliku resolutsiooni järgi tuli Liivimaa kolmest kreisist määrata igaühest kaks maanõunikku - üks rootslane ja üks sakslane. Võnnu kreisist määrati Otto von Mengden, Tartu kreisist Fabian von Plater ning Pärnu kreisist Friedrich Wilhelm von Patkul. Oli Tartu õuekohtu assessor. Fabian von Plater abiellus Elisabeth von Taubega, kes oli Konrad von Taube tütar. Abielust sündisid: Fabian von Plater, Rootsi sõjaväelane (ooberst) Elisabeth von Plater, abiellus Kuigatsi mõisniku Johann Ernst von Dückeriga (maetud 1694) Anton Buchholtz "Beiträge zur Lebensgeschichte Johann Reinhold Patkuls" Riia 1893, lk. 9 Jully Ramsay "Frälsesläkten i Finland. Intill stora ofreden" Helsingi, lk. 316-317
Zeki Çelik

Mehmet Zeki Çelik (sündinud 17. veebruaril 1997 Bursas) on Türgi jalgpallur, kes mängib paremkaitsjana Itaalia kõrgliigaklubis Roma ja Türgi jalgpallikoondises. 2009. aastal liitus ta kodulinna klubi Bursaspori noortesüsteemiga, kuid klubi põhimeeskonnas tal liigadebüüti teha ei õnnestunud. Hooajal 2015–2016 mängis ta Türgi tugevuselt neljanda liiga klubis Karacabey Belediyespor. Seejärel liitus ta Türgi tugevuselt kolmanda liiga klubiga İstanbulspor, kellega tõusis hooajaks 2017–18 Türgi esiliigasse. 2018. aasta juulis sõlmis ta viieaastase lepingu Prantsusmaa kõrgliigaklubiga Lille. Esimese värava lõi ta Prantsusmaa kõrgliigas 28. aprillil 2019 mängus Nîmes Olympique'i vastu. Hooajal 2020–21 tuli ta Lille'iga Prantsusmaa meistriks. 2022. aasta juulis sõlmis ta nelja-aastase lepingu Romaga. He has signed a four-year contract with the Giallorossi that runs until 30 June 2026. Türgi jalgpallikoondises debüteeris Çelik 5. juunil 2018 sõprusmängus Venemaa vastu. Koondisekarjääri kaks esimest väravat lõi ta 2. juunil 2019 sõprusmängus Usbekistani vastu. Ta kuulus Türgi koondisse 2021. aasta Euroopa meistrivõistlustel. Lille Ligue 1: 2020–21 "Official: Zeki Çelik joins Roma from Lille - A.S. Roma". www.romapress.net. "Zeki Celik Completes Move to Roma". A.S. Roma (inglise). 5. juuli 2022. Vaadatud 5. juulil 2022.
Ozan Tufan

Ozan Tufan (sündinud 23. märtsil 1995 Orhanelis) on Türgi jalgpallur, kes mängib poolkaitsja, paremkaitsja või paremäärena Inglismaa esiliigaklubis Hull City ja Türgi jalgpallikoondises. Ta alustas klubikarjääri Bursasporis, mille noortesüsteemiga liitus ta 2005. aastal. Klubi põhimeeskonnas debüteeris ta Türgi kõrgliigas hooajal 2012–13. 2015. aasta augustis siirdus ta seitsme miljoni euro eest Türgi kõrgliigaklubisse Fenerbahçe. Hooajal 2018–19 mängis ta laenul Alanyasporis. 2021. aasta augustis läks ta laenule Watfordi, kuid ei suutnud kohaneda Inglismaa kõrgliiga tempoga, ja naasis 2022. aasta veebruaris Fenerbahçesse. 2022. aasta juulis sõlmis ta kolmeaastase lepingu Hull Cityga. Türgi jalgpallikoondises debüteeris Tufan 25. mail 2014 mängus Iirimaa vastu. Koondisekarjääri esimese värava lõi ta 3. septembril 2014 sõprusmängus Taani vastu. 2016. aasta Euroopa meistrivõistluste viimases alagrupimängus 21. juunil lõi ta värava Tšehhi vastu. Gray, Ryan (19. aprill 2022). "Omer Riza has talked about Ozan Tufan's Watford loan". Watford Observer. Vaadatud 1. juulil 2022. "Tufan signs for Hull City". www.wearehullcity.co.uk. 1. juuli 2022. Vaadatud 1. juulil 2022.
Andres Pranspill

Andres Pranspill (9. september 1887 Helme vald, Valgamaa – 6. veebruar 1968 Milford, Ameerika Ühendriigid) oli eesti ajakirjanik ja literaat. 1902. aastal asus elama Peterburi. Hiljem rändas välja Ameerika Ühendriikidesse. Aastail 1913–1916 tegi kaastööd ajalehele Uus Ilm. Hiljem oli ajakirja Meie Tee toimetuse liige. Kuni 1940. aastani saatis kaastööd mitmetele Eestis ilmunud lehtedele. 1928. aastal andis Tartus välja "Ameerika antoloogia", oli selle ameerika luulekogu tõlkija ning kirjutas ka järelsõna. 1956. aastal andis Ameerika Ühendriikides Milfordis välja "Estonian anthology", oli samuti selle tõlkija. Raamat sisaldas lisaks luuletustele rahvalaule, vanasõnu, mõistatusi, muinasjutte ja väljavõtte Tartu rahu tekstist. Andres Pranspilli arhiiv on hoiul New Yorgi avaliku raamatukogu arhiivide ja käsikirjade osakonnas. Kirje eesti biograafilises andmebaasis Isik Andres Pranspilli arhiivist New Yorgi avalikus raamatukogus
Kaan Ayhan

Kaan Ayhan (sündinud 10. novembril 1994 Gelsenkirchenis) on Saksamaal sündinud Türgi jalgpallur, kes mängib kaitsva poolkaitsjana Türgi kõrgliigaklubis Galatasaray ja Türgi jalgpallikoondises. 1999. aastal liitus ta Schalke noorteakadeemiaga. 2012. aasta jaanuaris sõlmis ta klubiga profilepingu. Klubi põhimeeskonnas debüteeris ta 2013. aasta oktoobris. Esimese värava Saksamaa kõrgliigas lõi ta 3. mail 2014 mängus SC Freiburgi vastu. Hooaja 2015–16 teises pooles oli ta laenul Eintracht Frankfurtis. Aastatel 2016–2020 mängis Ayhan Düsseldorfi Fortunas. Hooajal 2017–18 võitis ta klubiga Saksamaa esiliigas, misjärel tõusti Bundesligasse. 2020. aasta liitus ta Itaalia kõrgliigaklubiga Sassuolo. 2023. aasta jaanuaris läks ta laenule Galatasaraysse, kellega sõlmis hooaja lõpus püsiva lepingu. Aastatel 2009–2012 mängis Ayhan Saksamaa noortekoondistes. Türgi jalgpallikoondises debüteeris ta 31. augustil 2016 sõprusmängus Venemaa vastu. Koondisekarjääri esimese värava lõi ta 25. märtsil 2019 EM-i valikmängus Moldova vastu. Ta kuulus Türgi koondisse 2021. aasta Euroopa meistrivõistlustel. Fortuna Düsseldorf 2. Bundesliga: 2017–18 Galatasaray Süper Lig: 2022–23 "CALCIOMERCATO: KAAN AYHAN CEDUTO AL GALATASARAY" (itaalia). U.S. Sassuolo Calcio. 30. jaanuar 2023. Originaali arhiivikoopia seisuga 30. jaanuar 2023. Vaadatud 30. jaanuaril 2023.
Mert Müldür

Mert Müldür (sündinud 3. aprillil 1999 Viinis) on Austrias sündinud Türgi jalgpallur, kes mängib kaitsjana Türgi kõrgliigaklubis Fenerbahçe ja Türgi jalgpallikoondises. 2006. aastal liitus ta Viini Rapidiga. Klubi põhimeeskonnas debüteeris ta Austria kõrgliigas 2018. aasta mais. 2019. aasta augustis liitus ta Itaalia kõrgliigaklubiga Sassuolo. Esimese värava Itaalia kõrgliigas lõi ta 1. juulil 2020 mängus ACF Fiorentina vastu. 2023. aasta augustis sõlmis ta nelja-aastase lepingu Türgi kõrgliigaklubiga Fenerbahçe. Türgi jalgpallikoondises debüteeris Müldür 11. oktoobril 2018 sõprusmängus Bosnia ja Hertsegoviina vastu. Ta kuulus Türgi koondisse 2021. aasta Euroopa meistrivõistlustel. https://int.soccerway.com/players/-/440982/ (vaadatud 11.6.2021) "Fenerbahçemize hoş geldin Mert Müldür". fenerbahce.org (türgi). 2. august 2023. Vaadatud 2. augustil 2023.  Mert Müldür – pildid, videod ja helifailid Wikimedia Commonsis
Umut Meraş

Cengiz Umut Meraş (sündinud 20. detsembril 1995 İstanbulis) on Türgi jalgpallur, kes mängib vasakkaitsjana Türgi kõrgliiga klubis Beşiktaş ja Türgi jalgpallikoondises. Aastatel 2014–2018 mängis ta Türgi esiliiga klubis Boluspor. Hooajal 2018–19 mängis ta Türgi kõrgliigas Bursaspori meeskonnas. 2019. aasta augustis sõlmis ta nelja-aastase lepingu Prantsusmaa esiliiga klubiga Le Havre. 2021. aasta augustis liitus ta Beşiktaşega. Türgi jalgpallikoondises tegi Meraş debüüdi 30. mail 2019 sõprusmängus Kreeka vastu. Ta kuulus Türgi koondisse 2021. aasta Euroopa meistrivõistlustel.
Nokia 2110

Nokia 2110 on 1993. aastal turule toodud Nokia GSM-mobiiltelefoni mudel, mis tegi selle ettevõtte tuntud mobiiltelefonitootjaks.[viide?] Erinevalt tänapäevastest mudelitest arendati seda mitu aastat. Kuigi 1994. aastal loodi väikeste täiendustega mudel 2110i, jäi põhimudel mitmeks aastaks kasutusele ja võeti hästi vastu. Hiljuti[viide?] on hakatud seda mudelit retromoena uuesti kasutama.